Moje Đakovo

Koncert povodom 25 godina djelovanja Glazbene škole
2025-05-21 18:00 - 20:00, 2025-05-20 19:00 - 21:00 (Europe/Zagreb) | Dvorana Florentini, Frankopanska ul. 5c, Đakovo, Hrvatska, Croatia (Local Name: Hrvatska)
Više informacija o koncertu saznajte ovdje.

Znanstveni kolokvij - Jedinstvo između znanosti i svetosti
2025-05-21 09:00 - 13:00 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Program znanstvenog kolokvija možete vidjeti ovdje:

20. godišnjica KBF-a u Đakovu
2025-05-20 19:00 - 20:00 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Svečano obilježavanje 20. godišnjice postojanja Katoličkog bogoslovnog fakulteta u Đakovu u sastavu Sveučilišta Josipa Jurja Strossmayera u Osijeku obilježit će se svečanom akademijom “Istina je baština sveta (J. J. Strossmayer)” u utorak 20. svibnja s početkom u 19 sati.
Program svečane akademije možete vidjeti ovdje:

Foto: KBF

Dan otvorenih vrata Odreda izviđača "Klasje"
2025-05-17 10:00 - 15:00 | Ul. Vladimira Nazora 1, Ul. Vladimira Nazora 1, Đakovo, Hrvatska, 31400, Croatia (Local Name: Hrvatska)
U subotu, 17. svibnja s početkom u 10:00 sati, ispred prostorija Odreda izviđača “Klasje” na adresi Vladimira Nazora 1 (kod malog parka), održat će se Dan otvorenih vrata povodom obilježavanja Dana izviđača, koji se službeno slavi 19. svibnja.
Pozivaju se djeca, roditelji i svi građani da dođu i upoznaju se s radom izviđačke udruge. Za najmlađe su pripremljene razne igre i zabavne aktivnosti, dok će svi zainteresirani moći saznati više o bogatom i raznolikom programu rada koji izviđači nude – od boravka u prirodi, razvoja vještina, timskog duha i zabave, sve do alternativnog provođenja slobodnog vremena bez mobitela i računala.
Izviđački program nije namijenjen samo djeci – u aktivnosti se mogu uključiti i stariji članovi zajednice koji žele kvalitetno ispuniti svoje slobodno vrijeme.
Dođite, zabavite se i otkrijte čari izviđačkog života uz Odred izviđača “Klasje” Đakovo!

Akcija u Optici Dyaco
2025-05-17 09:30 - 13:00 | Optika Dyaco, Optika Dyaco, Đakovo, Hrvatska, 31400, Croatia (Local Name: Hrvatska)
Optika Dyaco poziva Vas da ih posjetite ovu subotu, 17.5.2025., u vremenu od 9:30 do 13:00 sati jer pripremaju event na kojem ćete moći isprobati sve iz kolekcije njihovih najprodavanijih brendova naočala – Borbonese, Christian Lacroix i Silvian Heach – po promotivnim cijenama!
Naravno, osim za dobar vid, potrudit će se i za dobro raspoloženje. Stoga, u vikend planove svakako uvrstite i posjet Optici Dyaco – optici našeg grada!
Đakovo, Bana Jelačića 33!

Hodočasnički dan blaženoj majci M. Tereziji Scherer
2025-05-16 17:00 - 20:00 | Samostanska crkva Presvetog Srca Isusova, Crkva Svetoga Križa, Đakovo, Hrvatska, 31400, Croatia (Local Name: Hrvatska)
U petak, 16. svibnja osobe s invaliditetom slavonske regije pozvane su hodočastiti bl. majci M. Tereziji Scherer u samostansku crkvu Presvetog Srca Isusova pri samostanu Milosrdnih sestara sv. Križa u Đakovu.
U 17,20 sati je krunica s litanijama Gospi, u 18 sati je Euharistijsko slavlje, a potom zajedničko druženje.
Na hodočašće su pozvane sve osobe s invaliditetom, tj. osobe s poteškoćama u razvoju s njihovim roditeljima i prijateljima okupljene u zajednicama „Vjera i Svjetlo“ slavonske regije, napose zajednica “Tratinčice Majke Marije Terezije“ iz Đakova, kao i članovi raznih Udruga koje o njima skrbe. Svi su dobro došli! Sestre ih žele preporučiti zagovoru blažene majke M. Terezije i podržati njihove potrebe molitvom i djelotvornom ljubavlju.
Foto: Moje Đakovo

Predstava - Tri sestre na Instagramu
2025-05-15 20:00 - 22:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Osmišljen kao suvremeno čitanje Čehovljeva bezvremenskog kanonskog djela, ovaj autorski projekt krenuo je od istraživačkog procesa i improvizacijskog rada s glumicama i autorskim timom kako bi čehovljanska tragikomična svakodnevica pronašla adekvatan scenski izraz u današnjem vremenu, uvelike oblikovanom, pa i uvjetovanom paralelnim životima (ili životarenjem) u digitalnim prostorima. Tri sestre stoga se smještaju u neimenovanu provinciju današnjice gdje besciljno skrolanje na mobitelu, raspršena pažnja, nedovršene radnje i zamišljaji savršene budućnosti („Treba otići negdje daleko!“) funkcioniraju kao supstrat za stvarni život – onaj u trenutku.
Najmlađa od sestara, energična i dekoncentrirana milenijalka Irina, nalazi se pred prekretnicom života, tridesetim rođendanom koji od nje zahtijeva neminovne velike promjene, drastične rezove i bucket listu želja, a digitalni alati tek su korak koji je vodi prema, uvjetno rečeno, boljoj budućnosti i ostvarenju potencijala. Srednja sestra, melankolična ili, kako sama za sebe tvrdi, neurodivergenta Maša, u dugogodišnjem je braku s mirnim i staloženim nastavnikom Kuliginom, a svoj ventil pronalazi u društveno angažiranoj radioemisiji, društvenim mrežama, ciničnim opažanjima svijeta i neočekivanoj iskri koja poremeti njezin uhodani život. Najstarija od njih, Olga, glava je kuće i na simboličkoj funkciji preuzima uloge i oca, i majke. Iako izvrsna nastavnica, Olga puca pred teretima u školi, a još je više muči privatan plan – kronična usamljenost koju nastoji izliječiti klikom na mobitelu, što je dovede do turbulentnih promjena u inače monotonom životu.
U predstavi pratimo kratak, ali intenzivan period u životima triju sestara u proviniciji iz koje, baš poput Čehovljevih junakinja, sve tri žele pobjeći. No, za razliku od Čehova, u ovoj predstavi ne postoji Moskva, nego su upravo društvene mreže njihova „moskva“, njihova utopija boljeg života.
Režija: Paola Slavica
Dramaturgija: Dina Vukelić
Scena: Ana Paulić
Kostimi: Danijela Gotal-Grgurač
Scenski pokret: Selma Sauerborn
Glazba: Toni Starešinić i Željka Veverec
Oblikovanje svjetla: Tomislav Maglečić
Igraju: Nadia Cvitanović, Jelena Hadži-Manev i Iva Šimić Šakoronja
Glumci u videoprojekcijama: Ivan Đuričić i Katarina Baban
Lokacija: dvorana DVD-a Đakovo (Splitska ul. 21)
Cijena ulaznice: 5 EUR (broj mjesta ograničen na 150)

Ulaznice je moguće rezervirati putem marketing@czk-djakovo.hr, a preuzimanje rezerviranih i kupnja preostalih ulaznica moguće je na dan izvedbe od 16:00 u DVD-u Đakovo.

Sajam obrazovanja
2025-05-15 11:00 - 18:00 | Gospodarski centar Osječko-baranjske županije, Gospodarski centar Osječko-baranjske županije, Osijek, Hrvatska, 31000, Croatia (Local Name: Hrvatska)
Osječko-baranjska županija organizira manifestaciju Sajam obrazovanja koja će se održati u četvrtak, 15. svibnja 2025. godine od 11.00 do 18.00 sati u Gospodarskom centru Osječko-baranjske županije.
Na Sajmu obrazovanja predstavit će se ukupno 43 izlagača, među kojima su sve srednje škole i učenički domovi s područja Osječko-baranjske županije, kao i brojne druge relevantne institucije i udruge. Sajam je namijenjen učenicima osmih razreda osnovnih škola – njih 2.324 s područja županije – te njihovim roditeljima kako bi na jednom mjestu dobili sve potrebne informacije za donošenje jedne od najvažnijih odluka u dosadašnjem školovanju, a to je svakako odabir srednje škole.
Uz srednje škole i učeničke domove, svoje programe i djelokrug rada predstavit će i:

Obrtnička komora Osječko-baranjske županije
Hrvatski zavod za zapošljavanje, CISOK
Ministarstvo unutarnjih poslova RH (Policijska akademija „Prvi hrvatski redarstvenik“)
Ministarstvo obrane RH (Hrvatska vojska)
Državna vatrogasna škola – Odjel Osijek
te brojne udruge i savjetodavne službe.

Osječko-baranjska županija u sklopu priprema Sajma izradila je i tiskala 2.500 informativnih brošura u kojima se nalaze svi srednjoškolski obrazovni programi kao i kontakti škola, učeničkih domova, županijskih službi, HZZ-a i ostalih relevantnih institucija. Brošura sadrži i novo nazivlje školskih programa te je dostupna i u digitalnom obliku putem QR koda koji učenici mogu jednostavno skenirati i pregledati brošuru na svojim mobilnim uređajima.
Cilj je Sajma obrazovanja pomoći učenicima i roditeljima na jednom mjestu omogućiti sve potrebne informacije koje im stoje na raspolaganju te na taj način olakšati donošenje informirane i odgovorne odluke o nastavku školovanja.
Osječko-baranjska županija i ovim projektom pokazuje svoju posvećenost stvaranju uvjeta za kvalitetno i dostupno obrazovanje svih učenika.

Ideš na promociju? - Ivana Bodrožić
2025-05-14 19:00 - 21:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Peto izdanje književne manifestacije “Ideš na promociju?” započinje ovog proljeća.
U prvom dijelu programa čita se proa i druži se s divnim gostima, stižu Danijela Repman, Feđa Štukan, Ivana Bodrožić i Luca Kozina.
Drugi dio programa rezerviran je za poeziju te će biti najavljen kao zaseban ljetni događaj.
Razgovarat će se o sjajnim knjigama pa požurite u knjižnicu i posudite ove naslove. One koje nisu dostupne, moći ćete nabaviti na promocijama.
Stolica bez naslona
Blank
Fikcija
Vidjet ćeš kad odrasteš
Prvi dio projekta (proza) se realizira uz pokroviteljstvo Ministarstva kulture i medija RH i potporu Gradske knjižnice i čitaonice Đakovo.
Drugi dio projekta (poezija) ima potporu Hrvatskog društva pisaca i PEN Centra.
Foto: Freepik

Završnica Kup natjecanja NS Đakovo 2024/25: Vinogradar (Mandićevac) - Mladost (Satnica Đakovačka)
2025-05-14 17:30 - 19:30 | HNK Đakovo Croatia, HNK Đakovo Croatia, Đakovo, Hrvatska, 31400, Croatia (Local Name: Hrvatska)

Zavjetno hodočašće Bogoslovnog sjemeništa i KBF-a
2025-05-13 | Đakovo, Đakovo, Đakovo, Hrvatska, 31400, Croatia (Local Name: Hrvatska)
Zavjetno hodočašće Bogoslovnog sjemeništa i Katoličkog bogoslovnog fakulteta održat će se u utorak, 13. svibnja kada će bogoslovi i studenti zajedno sa svojim odgojiteljima i profesorima hodočastiti pješice iz Đakova u Dragotin, Žalosnoj Gospi. Misno slavlje u Svetištu predvodit će đakovačko-osječki nadbiskup metropolit Đuro Hranić u 10:30 sati.

Svečana sjednica povodom obilježavanja 50 g. osnutka Košarkaškog kluba Đakovo
2025-05-12 20:00 - 21:00 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)

Ideš na promociju? - Feđa Štukan
2025-05-12 19:00 - 21:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)

Misa za novoga Papu u đakovačkoj katedrali
2025-05-12 18:30 - 19:30 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Đakovačko-osječki nadbiskup Đuro Hranić predvodit će misno slavlje zahvale za novoizabranog papu Lava XIV. u ponedjeljak, 12. svibnja u 18.30 u đakovačkoj katedrali.
Foto: Moje Đakovo

Predstava: Baby Lasagna - Mačke i spačke
2025-05-12 18:30 - 19:30 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Povodom Dana grada Đakova Centar za kulturu donosi vam dirljivu i razigranu predstavu za velike i male, protkanu vrhuncima glazbe, koja govori o istinama prijateljstva, ljubavi prema slabijem te potrebi da se poniznost nikad ne zamijeni bahatošću i drskošću.
Tri mačke rade spačke, ali ne kako bi proizvele dojam nestašluka ili zločestoće već kako bi utjecale na jednu osobu koja im je jako bitna u životu te je učinile sretnom. Stipe, Branka i Gertruda odluče svim silama i svime što je u njihovoj moći spriječiti svog vlasnika Marka od toga da odustane od svoje glazbe te pobjegne u bijeli svijet trbuhom za kruhom. Tri mačke možda i nemaju – jer su samo mačke – nekakav kakav utjecaj na ljudske odluke, ali ovdje je riječ o jednom izuzetnom primjerku vlasnika koji za svoje voljene ljubimce ima sluha. Itekako! Jer, nestašlucima i razigranošću tri mačke uspiju poslati svog Marka na veliko natjecanje koje ga lansira iz mačjih gnijezda do glazbenih zvijezda. A kako je Marko izuzetan primjerak vlasnika koji svoje ljubimce doživljava kao članove svoje obitelji, on ih, dok zvjezdanom krunom dotiče glazbene slavoluke, ne zaboravlja. Dapače, skromno i ponizno on zahvaljuje mačjem triju i poručuje da nijedna slava neće zamagliti njegovu ljubav prema njima: famoznom Stipi, sramežljivoj Branki i prpošnoj principessi Gertrudi.
Režija: Sara Stanić Blažević
Tekst: Kristina Kegljen
Uloge: Andrija Nazlić, Antonija Marijanović, Ana Marija Jurišić Osmeričić
Trajanje: 50 minuta
Lokacija: dvorana DVD-a Đakovo (Splitska ul. 21)
Cijena ulaznice: 3 EUR (djeci ispod 4 godine ulaz se ne naplaćuje)
Broj mjesta ograničen na 150
Ulaznice je moguće rezervirati putem marketing@czk-djakovo.hr, a preuzimanje rezerviranih i kupnja preostalih ulaznica moguće je na dan izvedbe od 16:00 u DVD-u Đakovo.

Predstava "Krunidba"
2025-05-10 19:00 - 20:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
OŠ fra. Mijo Čuić, Bukovica Općina Tomislavgrad

Predstavljanje knjige "100 godina pčelarstva u Đakovštini"
2025-05-10 11:00 - 12:00 | Dvorana Florentini, Frankopanska ul. 5c, Đakovo, Hrvatska, Croatia (Local Name: Hrvatska)

Koncert duhovne glazbe – „Vrijeme je žetve milosti Božje“
2025-05-09 19:30 - 21:30 | Trg Josipa Jurja Strossmayera, Strossmayerov trg, Đakovo, Hrvatska, 31400, Croatia (Local Name: Hrvatska)
Nastupaju: Emanuel, Vanessa Mioč & Band, Zvonimir Kalić & Band Noel, ZM Veritas
Foto: Grad Đakovo

Atletska ulična utrka Grada Đakova
2025-05-09 19:30 - 20:30 | Trg Josipa Jurja Strossmayera, Strossmayerov trg, Đakovo, Hrvatska, 31400, Croatia (Local Name: Hrvatska)
Atletski klub SLA A. Perić

Radionica za odrasle „Lego & Wine“
2025-05-09 19:00 - 21:00 | Vinoteka Bačva, VINOTEKA BAČVA, Đakovo, Hrvatska, 31400, Croatia (Local Name: Hrvatska)
U četvrtak, 9. svibnja s početkom u 19:00 sati, u vinoteci Bačva održat će se radionica za odrasle pod nazivom „Lego & Wine“. Radionicu organizira Edukido Đakovo, a cijena sudjelovanja iznosi 25 € po osobi. Broj mjesta je ograničen, stoga su obavezne prijave.
Foto: ilustracija/Freepik

Koncert - Magazin
2025-05-08 20:00 - 22:00 | Trg Josipa Jurja Strossmayera, Strossmayerov trg, Đakovo, Hrvatska, 31400, Croatia (Local Name: Hrvatska)
Foto: Magazin

Promocija knjige "Sedam" autora Marija Celinića
2025-05-08 19:00 | Šahovski klub Đakovo, Šahovski klub Đakovo, Đakovo, Hrvatska, 31400, Croatia (Local Name: Hrvatska)

Koncert - Bećarinama za dušu
2025-05-08 18:30 - 20:00 | Trg Josipa Jurja Strossmayera, Strossmayerov trg, Đakovo, Hrvatska, 31400, Croatia (Local Name: Hrvatska)
Foto: Grad Đakovo

Humanitarna akcija "Dobro je činiti dobro"
2025-05-08 08:00 - 17:00 | Trg Josipa Jurja Strossmayera, Strossmayerov trg, Đakovo, Hrvatska, 31400, Croatia (Local Name: Hrvatska)
Glazbeno – scenski program vrtića, škola i udruga.
Foto: Grad Đakovo

Izložba „Duvno polje – kraljevsko prijestolje; Suvremena interpretacija predaje o krunidbi kralja Tomislava“
2025-05-07 19:30 - 20:30 | Kuća Reichsmann, Kuća Reichsmann, Đakovo, Hrvatska, 31400, Croatia (Local Name: Hrvatska)
Izložbu u organizaciji Općine Tomislavgrad povodom obilježavanja Dana Grada Đakova.
Foto: Astro Orion

Izložba Mislava Tadića "Prolaznost" i otvorenje novouređenog Muzeja Đakovštine
2025-05-07 19:00 - 20:00 | Muzej Đakovštine, Ulica Ante Starčevića 34, Đakovo, Hrvatska, 31400, Croatia (Local Name: Hrvatska)
Središnji događaj otvorenja bit će izložba mladog, perspektivnog i izuzetnog talentiranog lokalnog slikara Mislava Tadića. Tadić je rođen 1997. godine u Osijeku. Godine 2017. završio je srednju školu u Đakovu i iste godine upisao Akademiju za umjetnost i kulturu u Osijeku. U srpnju 2023. diplomirao je slikarstvo na studiju vizualnih umjetnosti. Dosad je sudjelovao u brojnim radionicama i skupnim izložbama. Iza sebe ima već zavidan broj slikarskih djela. “Naziv ove izložbe je „Prolaznost“, a doživljaj same izložbe kao i interijera obnovljenog Muzeja Đakovštine prepuštamo vama i radujemo se velikom odazivu naših dragih posjetitelja nakon što smo duže vrijeme bili zatvoreni za javnost kako bismo vam mogli pružiti još ugodniji i oku privlačniji boravak u Muzeju Đakovštine.”, poručuju iz Muzeja Đakovštine.

Radionica „Pričam ti Lego priču“
2025-05-07 15:00 - 17:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
U sklopu Pričolovkinog festivala, 7. svibnja s početkom u 15:00 sati, u Gradskoj knjižnici i čitaonici Đakovo održat će se radionica pod nazivom „Pričam ti Lego priču“, namijenjena djeci od 7 do 12 godina. Radionicu će voditi Edukido Đakovo, a prijave su moguće putem telefona knjižnice na broj +385 31 812 045.
Foto: Edukido Đakovo

Pričolovkin festival
2025-05-07 10:00 - 20:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Što sve očekuje vaše mališane i vas na Pričolovkinom festivalu? Dan prepun zanimljivih aktivnosti za sve uzraste, radionice, gostovanja dječjih autora, pričaonica, predstava u suradnji s Centar za kulturu Đakovo, glazbeni i plesni nastupi dječjih skupina…
Kompletan program pročitajte ispod.
10:00 Svečano otvorenje festivala
10:00 – 19:00 SAJAMSKA PRODAJA KNJIGA
Prodaja dječjih knjiga i slikovnica po promotivnim cijenama.
10:30 MARICA MILČEC, gostovanje autorice
Autorica zbirke „Svaka je mrvica važna – 120 priča za djecu“.
Priče su tematski razvrstane tako da slijede izmjenu godišnjih doba i redanje blagdana, praznika i važnih dana u godini. Knjiga se može čitati od sredine ili s kraja, svejedno, jer svaka je priča zaokružena, samostalna cjelina. U svakoj su priči novi junaci, s novim imenima i novim problemima i doživljajima. Većina priča ima dvostruko tkanje: u fabuli se rješava odgojni problem, a usput se iz samog tijeka priče dozna štošta o stvarnom životu njezinih junaka. Odgojnost i poučnost nisu nametnute, one dolaze prirodno, same od sebe, pa su priče uvjerljive i nenametljive.
10:00 – 12:00 KREATIVNE RADIONICE
Šokicina soba
Muzej Đakovštine
Voditeljica: Ivana Dević, kustosica etonolog
Straničnik
Voditeljica: Marka Grbeša, mag. edu. likovne kulture
Vožnja automobila
Voditelj: Josip Ševkušić, učitelj tehničke kulture
Bakini keksići
Srednja strukovna škola Antuna Horvata
Voditeljica: Dubravka Scharmitzer, dipl. ing. prehrambene tehnologije
Razglednica moga grada
Tinker Labs
Voditeljica: Zdravka Lovinčić Kraljević, dipl. inž. kem. tehn.
Moja knjiga
OŠ „Vladimir Nazor“ Đakovo
Voditeljica: Sanja Vidović, mag. ing. stroj.
„Djeca djeci“
Voditelji: učenici viših razreda OŠ Vladimir Nazor
Eko straničnik s imenom, Zvrk, Spoji brojeve, Riječalica, Igračka
15:00 POTICANJE PREDČITALAČKIH VJEŠTINA KOD DJECE PREDŠKOLSKE DOBI
Remedy
Voditeljica: Ana Grgić, mag. prim. educ.
Da bi dijete usvojilo vještinu čitanja, a kasnije i razvilo ljubav prema čitanju, potrebno je poticati razvoj predčitalačkih vještina. Fonološka svjesnost jedan je od najvažnijih prediktora za razvoj vještina čitanja. Pridružite nam se na radionici za predškolce na kojoj ćemo nizom igara poticati upravo taj aspekt jezično-govornog razvoja djeteta.
Radionica je namijenjena djeci predškolskog uzrasta. Za sudjelovanje su potrebne prijave na broj telefona 812-045, broj sudionika je ograničen.
15:00 PRIČAM TI LEGO PRIČU
Edukido
Voditeljica: Ivana Šteković, mag. ped.
Cilj radionice je da djeca pomoću Lego kockica konstruiraju svoje priče prema pravilima te na taj način razvijaju lakoću izražavanja i sposobnost analiziranja i planiranja u segmentima (uvod, glavni dio, završetak). Sudionici će u manjim skupinama, uz vodstvo voditeljice, osmisliti i sagraditi svaki segment priče te ju na kraju svima ispričati.
Radionica je namijenjena djeci uzrasta od 7 do 12 godina. Za sudjelovanje su potrebne prijave na broj telefona 812-045, broj sudionika je ograničen.
16:00 MARIJANA KRIŽANOVIĆ, gostovanje autorice
Marijana Križanović profesorica je hrvatskog i engleskog jezika i književnosti te magistra bibliotekarstva. Lektorira knjige, piše pjesme i priče te neprestano mašta. Kroz svoje pero i književne susrete, djecu uči malim pobjedama i osvještava ih kroz opipljive situacije. Dosad joj je objavljeno petnaest knjiga za djecu (Kod zubara, Iz života jednog mrava, Panda Vanda na Sljemenu, Školske brige pčele Jele, Moj tata, Agata Meteoropat(a), Kuna Bruna kod liječnika…).
17:00 PREDSTAVA „KUHARI“, Teatar to go
Suradnja s Centrom za kulturu Đakovo
Radnja predstave “Kuhari“ odvija se oko užurbane kuhinje “Krumpirov pir”, slavnog kuhara Aurelija Debelića i novopečenog pomoćnog kuhara Zdravka. Riječ je o najboljem restoranu u gradu i okolici s najfinijim delicijama od krumpira. Sve je spremno za otvaranje, dok se na vratima ne pojavi najveći mogući gurman na svijetu. Kuhari se nalaze pred izazovom, kako zadovoljiti najzahtjevnijeg gosta koji je ikada hodao planetom Zemljom? Hoće li uspjeti? Što može poći po zlu? Neobičan dan u kuhinji pretvorit će se u posebno kazališno iskustvo za pamćenje.
18:30 GLAZBENO PLESNI PROGRAM
Đakovačke mažoretkinje, ritmika i jazz dance KUD-a „Sklad“, DV Đakovo, Zumba kids i Udruga za promicanje glazbene kulture Arija Đakovo.

Putopisno predavanje Damira Šanteka
2025-05-06 19:00 - 21:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Nakon onih čarobnih mjesta na Zemlji “gdje misli nestaju” i onih duboko “ispod površine”, trilogija uzbudljivih putopisa završava “visoko iznad oblaka”.
Ova vas knjiga – vrlo zanimljivim pričama i čudesnim fotografijama, koje ponekad govore i više od riječi – vodi kroz čak 32 lokaliteta diljem našeg planeta.
Upravo takvi predjeli, skriveni visoko iznad oblaka i često dostupni samo onima s mnogo avanturističkog duha, kriju neslućene ljepote u kojima uživaju samo rijetki…
Jedan je od njih Damir Šantek, autor tekstova i fotografija u ovoj knjizi, strastveni planinar i putopisac iz Zagreba. Provjerite stoga što se autora najviše dojmilo u udaljenim zemljama, poput Venezuele, Kambodže i Kostarike, jesu li tradicionalna vjerovanja u Meksiku i Nepalu iščezla ili se i dalje povremeno uprizoruju, kako izgledaju vjetrom šibani, snijegom pokriveni i maglom obavijeni vrhovi Dolomita, Alpa i Dinarida te koje se bogatstvo krije u podmorju Jadranskog mora. Vaše nezaboravno putovanje upravo počinje!
